чо 


Од тонавтнема изнтень—достойной 


вастома 


Еще кавто чить, ды тыщат со- 
ветской од патриотт эсь весела 
ды задорной вайгельсэст нештсызь 
валдо, поки класстнэнь. 

Школатне ней переживают од 
полосань подъем. Теде неоспори- 
мойстэ кортыть ютазь тонавтнема 
иень итогтне. Школатнесэ тундонь 
испытаниятне невтсть седе проч- 
нойть, седе глубокой знаният, чем 
ютась иетнестэ. Неявикстэ; кассть 
отличниктнень рядтнэ. Сядот учи- 
тельть прядызь тонавтнема иенть 
второгодниктеме, ансяк паро ды 
отличной показатель марто. Са- 
май тень эйсэ переловой учитель- 
тне, эсь тевень подлинной мастер- 
тнэ, еще весть невтизь сень, што 
второгодничествась можна изжить 
целанек ды бесповоротно. Совет- 
ской школась ютась иестэ истя 
жо тейсь покш сдвигт оборонной 
ды физкультурной роботатнень 
эйкакштнень ютксо аравтомасонть- 
как. Ютась иестэнть минек рес- 
публикань сядот тонавтниця по- 
лучасть 2—3 оборонной значокт. 

Од тонавтнема иестэнть масто- 
рось минек школатнень пельде 
веши еще седеяк паро робота, ко- 

а эикак вень ВОСПИ 
истя и преподаваемой 
алонть усвояемостьсэнть. 

Ансяк се школась карми улеме 
передовойкс, косо видестэ ули 
аравтозь политико-воспитательной 
роботась, косо а кармить улеме 


аниясонть 


матери- 


кодаткак отклоненият учебной 
программадонть, кона школась 
весе ендо анокстазь вастсы то- 


навтнеманть. 

Истят школатнеде жо минек ла- 
мо. Саемс хоть Чамзинкань ды 
Инсарской районтнэнь. Сынь вад- 
рясто анокстасть тонавтнемантень. 
Шкасто ды парсте ютавтызь ре- 
монтнэнь, анокстасть учебникть 
ды учебной пособият. Неть рай- 
онтнэнь руководительтне эсь забо- 
тасост обеспечили тонавтнема 
иентень успешной’ вастома. Но 
весе ли районтнэ парсте анок- 
<тасть тонавтнемантень? Арась, 
кой-косо еще апак пряде ремон- 
тонть марто, а сатнить препода- 
вательть, методической пособият. 
Кода пачтить Ширингушской рай- 
онсто, што 17 начальной школат- 
нестэ ремовтировазь ансяк 12. 
Эряволъ анокстамс 78 од парта, 
анокстазь жо 23. Те районсонть 
истя жо беряньстэ ашти тевесь 
пенгтнень анокстамонть мартояк. 
Райононть келес начальной шко- 
латнень туртов эрявольть анокстамс 
1227 кубометра пенгть, анокстазь 
ансяк 585 кубометра. 

Невольна кевкстневи: руково- 
дил ли Ширингушской народной 
образованиянь районной отделэсь 
школатнень тонавтнема иентень 
анокстамосонть ? „ Эряви меремс, 
што беряньстэ. Те тевенть сон 
кадызе самотекс. 


А седе парсте ашти тевесь Бе- 
резниковской районсо. Начальной 
школатнень туртов а сатнить 


ниле учительть. Школатне учеб- 
никтнесэ снабженнойть ансяк 35 
процентс, а. ‘методической лите- 
ратурасо 10 проценте. · Теде 

башка ламо школава а сатнить 
тетрадкат, преподавательть. Зу- 
бово-Полянской райононь гесе 
школатне кадовсть коневтомо. 
Теке райононь Анаевской средней 
школасо а сатнить колмо препо- 
давательть. Истя жо ашти тевесь 
Мельцанской ды лия районтнэсэ. 


Течень чис яла беряньстэ ашти 
тевесь родной келенть тонавтне- 
манзо коряс программатнень мар- 
то. МАССР-нь Наркомпроссо аш- 
ТИЦЯ „дяденькатне“ теевсть истя- 
мо беспомощнойкс, што эсть муе 
конев, штобу печатамс програм- 
матнень. Содазь, бути уш нарком: 
просось а аноксты программат, то 
кодамояк лия организация те те- 
венть сонзэ кисэ тееме а карми. 
Шка МАССР-нь Наркомпросон- 
тень кундамс тевс ды седе курок- 


сто изжить асатыкстнэнь. Бути 
сон тонавтнема иентень не мог 
анохстамс программатнень, то 


сынь улест анокт тонавтнемань 
васень читнестэ. Школатне учить 
неть программатнень. 


Сеть велетнесэ, косо еще яла 

оли..ремонтось, или эзь ушодо- 
вояк, эряви вельсоветэнь предсе- 
дательтненень, колхозонь правле- 
ниятненень явомс весе вийтнень, 
средстватнень, автогужевой тран- 
спортонть сенень, штобу ремон- 
тонть прядомс маласо читнестэ. 
Шка путомс пе беспечностентень 
кой-кона районной народной обра- 
зованиянь отделтнэсэяк, Эрявить 
истят горе - руководительтнень 
кармавтомс роботамо, штобу 
сынст районось пуло песэ ‘илязо 
усковт. 


Практикась невти, што косо 
беряньстэ роботы РОНО-сь, косо 
образованиянь отделэнь роботник- 
тне ограничиваются кабинетной 
роботасонть, а якить школава, 
тосо и самай лавшосто ашти вос- 
питательной роботась, тосо кад- 
новить программанть толавтоман- 
зо ЭЙСТЭ. 


Учительской августовской кон: 
ференциятне, конатне мольсть 
малав сисем чить, ливтсть ламо 
асатыкст эрьва кодат вопрост- 
нэнь коряс. Сынь ванкшность од 
вопрост воспитаниядонть, шко- 
лань внутренней порядоктнеде ды 
лият. 


ВЛКСМ-нь райкомтнень, школь- 
ной комсомольской организацият- 
нень долгост—тонавтнема иень 
васень. читнестэ по-большевистски 
кундамс роботас ды добиваться 
сень, штобу эрьва школась уле- 
вель передовойкс весе ендо. Ком- 
сомолось—те виев резерва шко- 
ласо. Сон должен улемс инициа- 
торокс отличной тонавтнеманть 
кисэ социалистической соревнова- 
ниясонть. Невтемс эсь отличной 
тонавтнемасонть пример весе 
пионертнэнень,тонавтницятненень, 
штобу тонавтнемс ансяк отлич- 
насто ды истямо отметка марто 
прядомс тонавтнемантькак. 


9-це не, 


ЛИСИ: 


„Известиятнень“ сотрудникесь 
обратился советской военной мис- 
сиянь прявтонтень Ворошилов ял- 
гантень зярыя кевкстема марто, 
конатнень лангс Ворошилов ялгась 
макссь истят ответт. 

Кевкстема: Мейсэ прядовсть 
Англиянь ды Франциянь военной 
миссиятнень марто переговортнэ ? 

Ответ. Лангс ливтезь серьезной 
разногласиятнень кувалма перего- 
вортнэ лоткавтозь. Военной мис- 
сиятнё тусть Московсто мекев. 

Кевкстема. Можна ли содамс, 
мейсэ аштить неть разногласиятне? 

Ответ. Советской военной мис- 
сиясь ловсь, што СССР-сь, конань 
арась общей границязо агрессо- 
ронть марто, может максомс лезкс 
Франциянтень, Англиянтень, Поль- 
шантень ансяк се условиянть пин- 
гстэ, бути сонзэ войскатне улить 
нолдазь польской территориянть 
трокс, секс што арасть лия кить 
сень туртов, штобу советской-вой 
скатненень молемс агрессоронь 
войскатнень марто соприкоснове- 
нияс. Се ладсо, кода английской 
ды американской войскатне ютазь 
мировой войнасонть не могли бу 
примамс участия Франциянь воору- 
женной вийтнень марто военной 
сотрудничествасонть, бути бу 
аволь уле возможностест опери- 
ровамс Франциянь территориянть 
лангсо, истя жо советской воору- 
женной вийтнеяк не могли бу при- 
мамс участия Франциянь ды Ан- 
глиянь вооруженной вийтнень мар- 
то военной сотрудничествасонть, 
бути сынь а улить нолдазь Поль- 
шань территориянть лангс. 


Истямо “позициянть правильно- 
стензэ весе очевидностенть лангс 
апак вано, французской ды англий- 
ской военной миссиятне эзть сог- 
лася советской ‚миссиянть истямо 
позициянзб марто, польской пра- 
вительствась жо наяв яволявтсь, 
што сон не нуждается ды а при- 
масы СССР-нть ендо военной лез- 
дамонть. 


Те обстоятельствась теизе не- 
возможнойкс СССР-нть ды неть 
мастортнэнь военной сотрудниче- 
стваст. 


Теньсэ разногласиятнень осно- 
вась. Тень лангсо лоткастькак 
переговортнэ. 

Кевкстема. Эзь моле ли корта- 
мо переговортнэнь шкасто Поль- 
шантень сырьясо ды воечной мате- 
риалтнэсэ лездамодо? 

Ответ. Арась, эзь ульне корта- 
мо. Сырьясо ды военной материал- 
тнэсэ лездамось ашти торговой 
тевекс, ды сень туртов, штобу 
макснемс Польшантень сырья ды 
военной материалт, овси а эряви 
взаимопомощеде пактонь ды седе: 
як пек военной конвенциянь тее- 
мась. Американь, Соединенной 
Штатнэнь, кода зярыя лия госу- 
дарстватненьгак, арасть Япониянть 
марто взаимопомощеде кодаткак 


12 № ковс 


ВЛКСМ-нь Мордовской 
Саранск ошонь комитетэнть газетаст 


о ш зш о ооны е ш 


Весе мастортнэнь пролетарийтне, пурнавобо - вейс? 
оаа цы АЧА аала аай вет 


АВГУСТ 
29 -це чи 
1939 ИЕ 
| 120 (1104) № 


пес 


обкомонть ды 


Ворошилов ялганть 

`кортнемазо англо- 
франко-советской 

военной переговортнэде 


пактост или военной конвенцияст, 
но -сынь уш кавто иеть микшнить 
японецтнэнень сырья ды военной 
материалт, сень лангс апак вано, 
што Япониясь ашти Китаенть мар- 
то войнань состояниясо. Перего- 
вортнэнь шкастонть кортамось 
мольсь аволь сырьясо ды военной 
материалтнэсэ лездамодонть, но 
войскатнесэ лездамодонть. 


Кевкстема. „Дейли геральд“ га- 
зетань дипломатической обозрева- 
телесь сермады, што Англиянь ды 
Франциянь военной миссиятне бу- 
то бу кевкстизь советской мис 
сиянть, анок ли СССР-сь снабжать 
Польшанть самолетнэсэ, боепри- 
пастнэсэ ды кирдемс аноксто гра- 
ницянть лангсо Якстере Армиянть, 
советской военной миссиясь жо 
буто бу отвечась тень лангс пред: 
ложениясо: „Войнанть ушодово- 
мадо мейле сеске жо оккупиро- 
ды. „Новогруде- 
кенть северо востоксо, ды истя 
жо Львовской, Тарнопольской ды 
Станиславской воеводстватнень 
юго востоксо, што неть районтнэ- 
стэ Якстере Армиясь мог бу мак- 
сомс поляктненень военной лезкс, 
бути те карми эрявомо“. 


Кода тон ванат „Дейли геральд“ 
газетань дипломатической обозре 
вателенть те яволявтоманзо лангс, 
соответствует ли сон действитель- 
ностентень? 


Ответ. Те яволявтомась ашти 
педе-пес лживойкс, сонзэ авторось 
— наглой кенгелицякс, газетась жо, 
кона печатызе эсензэ дипломати- 
ческой обозревателенть те лжи- 
вой яволявтоманзо, —клеветничес- 
кой газетакс. 


Кевкстема. Рейтер агенствась 
радио вельде пачти: „Ворошилов 
течи яволявтсь английской ды 
французской военной миссиянь ру- 
ководительтненень, што СССР-нть 
ды Германиянть ютксо ненападе- 
нияло договоронь тееманть кувал- 
ма, Советской Правительствась 
лови Англиянть ды Франциянть 
марто седе тов переговортнэнь 
бесцельнойкс“, 


Соответствует ли действитель- 
ностентень Рейтер агенстванть те 
заявлениязо ? 


Ответ. Арась, несоответствует 
действительностентень. Англиянть 
ды Франциянть марто военной 
переговортнэ сезевсть аволь секс, 
што СССР-сь тейсь ненападениядо 
Германиянть марто пакт, но мекев- • 
ланг, СССР-сь Германиянть мар- 
то ненападениядо .пактонть теезе 
между прочим се обстоятельст- 
ванть результатсо, што Франци" 
янть ды Англиянть марто военной 
переговортнэ совасть тупикс не- 
преодолимой разногласиятнень ку- 


валма. 


ХХУ-це Межд ународной Юношеской Чинтень 


Империалистической войнанть каршо 
капиталистической масторонь од ломатнень 


Верив фашистской диктатортнә | лоннасо“, пек восхищают 


модань шаронь эрьва кодамо тар- 
касо видить кулома ды разруше- 
ния, истожить народтнэнь свобо- 
даст ды независимостест. Сынь 
тулкадить мирэнть од междуна- 
родной бойняс. „Од империалис- 
тической войнась кармась улеме 
фактокс“ (Сталин). 
Келейгавтомс ды кемекстамс 
мирэнь фронтонть од `империа- 
листической войнанть каршо, ко- 


ма является сех звериной ды сех 
реакционной войнакс ве- 
се войнатнестэ, конат- 


нень содасынзе человечествась,— 
вана мейсэ ашти капиталистичес- 
кой масторонь трудиця од лома- 
тнень долгост, конатне бажить 
свободной ды счастливой эрямос. 
Капитулянтнэнь лихорадочной 
деятельностест лангс апак вано, 
конатнень числас принадлежат 
н социалистической од ломатнень 
реакционной руководительтне, 
фашизмань агентурань— троцкист- 
ской шпионтнэнь гнусной робо- 
таст лангс апак вано, апак вано 
сень лангс, што войнань кирва- 
стицятне макснить кементь мил- 
лионт сень кис, штобу рамамс 
печатенть ды журналистнэнь, по- 
литической деятельтнень ды мик 
министратневь, весе масторонь 
трудиця од ломатне еще седеяк 
активнасто кармить бороцямо гра- 
бительской войнанть каршо. 
СССР-эсь—победоносной социа- 
лизмань’ мастор, кона последова- 
тельно ютавты мирэнь полити- 
канть —эсь великой примерсэнть 
мирэнть келес кармавты восхи- 
щаться миллионт од робочейть, 
крестьянт, студентт ды интелли: 
гентт. СССР-эсь терди народт- 
жэнь ды весе государстватнень, 
конат не заинтересованнойть вой- 
нас, агрессоронть каршо об“еди- 
нениянтень. Сокрушительной от- 
поронь примерсэнть, конанть по- 
лучизь японской захватчиктне Ха- 
сан эрькенть вакссо ды Монголь- 
ской границянть лангсо, СССР-эсь 
невти народтнэнень, конатне аш- 
тить агрессиянь угрозанть ало, ко- 
да эряви ветямс эсь прянть бан- 
дитнэнь икеле. Весе масторонь 
передовой од ломатне вечксызь 
ды благодарят мирэнь сех вели- 
кой защитникенть Сталин ялганть. 
Агрессортнэнь каршо бороцямо- 
сонть од ломатне невтсть уш ге- 
роизмань ды самопожертвовани- 
янь замечательной примерт, 
невтсь покш организационной спо- 
собность. | 
Испанской од ломатнень леген- 
дарной бороцямост кандсь реши- 
тельной вачкодькс капитулянт- 
нэнь „теориянтень“ды виевстэ ле- 
здась весе масторонь од’ ломат- 
ненень агрессоронть каршо бое- 
вой единствань теемасонть. Ис- 
паниянь Об‘единенной Социалис- 
тической Молодежесь — те весе мас 
торонь антифашистской од ломат- 
мень гордостест · ды славаст. 
Сеть героической подвигтне, ко- 
натнень теизь антитанкистнэ ды 
летчиктне, 25 иесэ замечательной 
командиртнэ, весе сетне, конатне 
мобилизовазельть фронтсо или 
тылсэ ды бороцясть окопсо вра- 
гонть каршо ды врагонть каршо, 
кона маскировакшнось „ветеце ко- 


р а р ор 


ЛЕНИНЭНЬ 


КИЯВА 


РАЙМОНД ГЮЙО, 
Од ломатнень Коммунистической Интерна- 


ционалонь 


генеральной секретаресь. 


бороцямост 


труди- 
ця од ломатнень. Но главноесь 
—испанской примерэсь невтсь ка- 
питалистической масторонь од ло- 
матненень, кода эряви бороцямс 
фашистской врагонть каршо. 

Ней испанской од ломатне Об‘еди- 
ненной Социалистической Молоде- 
женть марто прявтсо компарти- 
янть руководстванзо коряс ды 
весе испанской народонть марто 
а комавтыть эсь пряст, но лия ус- 
ловиятнесэ яла ветить эсь боро- 
цямост фашистнэнь каршо, Испа- 


НИЯНТЬ независимостензэ кис. 
ОСМ-нь руководствазо анокстын- 
зе трудиця од’ ломатнень неть 


од залачатнень разрешениян- 
тень. Касадо—Бестейронь · троц- 
кистско-фашистской лутчень шка- 
стонть Об‘единенной Социалисти- 
ческой Молодежесь Мадридсэ но- 
лдась молодежентень воззвания, 
кона сови международной движе- 
ниянь историяс. 

„Се случайстэнть, бути фашист- 
ской захватчиктненень удалы 
саемс весе республиканской тер- 
риториянть,—кортави те воззва- 
ниясонть, —ОСМ-сь терди весе 
од испанецтнэнь весе средстват- 
несэ ветямс бороцямонть од ус- 
ловиятнесэ, ванстомс эсь седей- 
сэ национальной независимос- 
тень, свободань ды . прогрессэнь 
идеалонть, штобу седе курок 
теемс условият, конатне позво- 
лят тенек окончательна панемс 
захватчиктнень Испаниясто“. | 
Испаниянь од ломатне апак из- 

ня. Истят од ломатне а изнявить. 
Событиятне, конат ютыть ней Ис- 
паниясо, невтить, што малавгады 
испанской народонть реваншонь 
часось. Именна секс 11-де Интерна- 
ционалонь реакционной лидертнэ 
од ломатнень социалистической 
интернационалонь руководстванть 
реакционной частензэ марто вейсэ 
капшить лездамо верив генералон- 
тень Франконень ды итало-гер- 
манской интервентнэнень, штобу 
максомс вачкодькс Испаниячь сла- 
вной Об‘единенной Социалистиче- 
ской Молодежентень. Од ломат- 
нень социалистической интернаци- 
оналонь конгрессэнть сынь исклю- 
чили Испаниянь Об‘единенной Со- 
циалистической Молодеженть од 
ломатнень социалистической ин- 
тернационалстонть. 

Испанской героической народонь 
изменниктне ды предательтне Ис- 
паниясо тейсть эсест „Од ломат- 
нень социалистической союз“, ко- 
нанть прявтсо аштить Франко ге- 
нералонь жалкой пулопелькстнэ. 
Ды предателень вана те органи- 
зациянть од ломатнень Социалис- 
тической интернационалонь реак- 
ционной руководствась снартни 
примамс СИМ-енть составс ‘ис- 
панской народонь замечательной 
юношеской организациянть— Об“- 
единенной Социалистической Мо- 
лодеженть таркас. 

Од ломатнень Социалистической 
Интернационалонь лидертнэнь те 
предательской, раскольнической 
политикаст пек возмутил ламо 
масторонь социалистической од 
ломанень келей массатнень. 

Героической бороцямо ветить 
китайской од ломатне империали- 
стической японской военщинанть 


каршо, кона кавто иеҳе ламо 
шкань перть толсо ды мечсэ снар- 
тни изнямс китайской народонть. 

Китайской од лЭманень органи- 
зациятнень эйстэ сех замечатель- 
ноесь—те „Родинанть ванстамонзо 
кис од ломатнень союзось“, кона 
лови ансяк северо-западной про- 
винциятнесэ 300 тыщадо ламо эсин- 
зэ члент. Теде башка бойка ка- 
сыть истят массовой организаци- 
ят, кода „Родинань ванстамонь 
об‘единенной студенческой ас- 
социациясь“, „Раненой боецтнэ- 
нень лезксэнь максомань авань 
ассоциациясь“. 

Китаень юношеской организация: 
тнень единстваст ветяви китай- 
ской комсомолонь лозунгтнень ало. 

Китайской од ломатне примить 
активной” участия эсь родинань 
ванстамосонть. Китайской армия- 
сонть улить частть,конат исключи- 
тельна аштить од ломатнень эйстэ. 


Примеркс, 8-це народно-револю- 
ционной армиянь 115-це дивизи- 
ясь; сонзэ командирэсь овси од 


цера Ли-Биао, кона воспитан ком- 
сомолсо. Ранявозь бойсэ ды. вы- 
нужденной улемс госпитальсэ, сон 
тосояк использует шканть сень 
кис, штобу тонавтнемс противни- 
кень вийтнень ды сонзэ каршо бо- 
роцямонь методтнэнь. 
Японецтнэнь: тылсэ партизанской 
движениянь организовамосонть 
покш роль налксить студентнэ. 
Апак сизе роботыть трудиця од 
ломатне тылсэ—предприятиятнесэ, 


роботыть сверхурочно, кодамояк 
питневтеме. 
Китайской од ломатне невтить 


мужествань, преданностень ды са- 
моотверженностень пример, кона 
вдохновляет ды об‘единяет весе 
мирэнь од ломатнень войнанть 
каршо бороцямо.. 

Вишкине Албаниянь пандтнэсэ 
эсь народост марто вейсэ од ло- 
матне ней ветить партизанской 
война итальянской захватчиктнень 
каршо. Албанской од ломатнень 
героической бороцямост мусь эс- 
тензэ отклик Балканской масторт- 
нэсэ ды васняяк Югославиясо. 
Аволь умок Белградсо 10 тыщадо 
ламо студентт ды робочейть сто- 
лицань улицятнесэ демонстриро- 
вали масторонь независимостенть 
кис, Гитлер икеле капитуляциянь 
правительственной политиканть 
каршо. 

Венасо (Австрия) робочей од ло- 
матнень бороцямост кармавтынзе 
фашистнэнь шкас аннулировамс 
10 иестэ саезь 18 иесэ цератнень 
ды тейтертнень принудительной 
трудтост закононть. Фашистской 
печатесь соды, што венской од 
ломатне „зараженнойть марксиз- 
масо“. Неть славной венской од 
ломатне аволь умок обратились 
чешской од ломатненень истямо 
воззвания марто: 

Германской фашистнэ нельгизь 
тынк родинанть ды истожизь 
тынк свободанть ды демократи- 
янть. Истя жо, кода и минь, ав- 
стриецтнэ, тынь Жармиде улеме 
неть скотинатнень урекс. Минь 
чаркодьсынек тынк страдани- 
янк ды тынк ризксэнк. Пеняця- 
монь, ненавистень, кежень пан- 
домань сельведтне пештить ми- 
нек сельметнень. Виевгадодо, 


виевгадодо ды еще весть виев- 

гадодо, братьят! Мезеяк апак 

емавто, бути сонсь ломанесь а 

отказы бороцямодонть. Минь 

кеместэ кемдяно, што Чехо-Сло- 
вакиянь гордой, мужественной 
од ломатне максыть упорной 
сопротивления германской дес- 
потнэнень. Те. бороцямосонть 
минь, од австриецтнэ, кармата- 
но свал улеме мартонк. Минь 
аноктано максомс минек вере- 
нек ды минек од эрямонок, што- 
бу тынк марто вейсә саемс Че- 
хо-словакияять ды Австриянть 
свободанзо ды независимостензэ“. 

Робочей од ломатнень между- 
народной единствань тевенть чи- 
де-чис ламолгадыть од сторонни- 
кензә. 

Организовамс седе кеместэ ми- 
рэнь кис бесчисленной борецтнэнь, 
воспитывать сынст марксизмань- 
ленинизмань духсо, толковамс 
тенст большевиктнень позицияст 
войнань вопроссонть—истят зада- 
чатне, конатнень аравты эсь ике- 
лензэ Молодежень Коммунисти- 
ческой Интернационалось. 

Вдохновляемой СССР-нь мирэнь 
кеме ды мудрой политикасонть, 
испанской ды китайской од ло- 
матнень героической бороцямос- 
тост виень пурназь, капиталисти- 
ческой масторонь трудиця од по- 
колениясь седеяк теснасто сплачи- 
вает эсь рядонзо ды юты импери- 
алистической войнанть каршо ак- 
тивной бороцямонтень. Истя, 
Франциясо коммунистической пар- 
тиянть марто вейсэ од ломатне 
бороцить гитлеровской `агрессиянь 
угрозанть каршо ды вешить Геста- 
понь шпионтнэнь каршо решитель- 
ной мерань примамо. Англиясо ды 
США-со, пацифистской „теорият- 
неде“ олякстомозь, мирэнь кис од 
ломатнень бороцямост юты дейст- 
венной бороцямос. Мастортнэсә, 
конатненень непосредственно гро- 
зи Гитлер, —Польшасо, Бельгиясо, 
Швейцариясо —од ломатнень ютксо 
минь несынек од ломатнень го- 
товностест максомс отпор азар- 
годозь агрессортнэнень. 

Германиянь героической комсо- 
молось упорно вети эсь бороця- 
монзо, апак вано верив фашистс- 
кой терроронть лангс. Сынсь гит- 


леровской вожактне вынуждены 
признать „недовольстванть, кона 
ней ули од ломатне ютксо.“ Ба- 


вариясо, лримеркс, 60 процентстэ 
саезь 70 цроцентс гитлеровской 
молодежень члентнэ а сакшныть 
„молодежень службас“. Теке жо 
шкастонть заводтнэсэ меельсь 
шкастонть мольсть робочей` од 
ломатвень выступленияст. 
ХХУ-це МеждународнойЮношес- 
кой чистэнть минь седеяк сэрейстэ 
кепедьсынек империалистической 
войнанть каршо бороцямонь зна- 
мянть, трудиця од поколениянь 
единствань знамянть, интернацио- 
лизмань ды весе масторонь труди- 
цятнень родинантень-—– Советской 
Социалистической Республикат- 
нень Союзонтень преданностень 
знамянть. Ленинэнь — Сталинэнь те 
великой знамянть ало весе мирэнь 
народтнэ ды од ломатне тапасызь 
агрессортнэнь ды обеспечат вар- 
варстванть лангсо цивилизациянь 
победанть,социализмань победанть. 


Мн НАЕ 


ХУШ-це с‘ездэнь 

СНИМКАСОНТЬ: 
вань 


Зелень хозяйст- 
Всесоюзной Выставкань 
участницась--комсомолкась Лидия 
Сергеевна Зубарева ялгась. 
Фотось В. Ивенинэнь 


Колхозной 
комсомольской 
организациятнень 
победаст 


Вооружившись В К П (6) -нь 
ды ВЛКСМ-нь 
ЦК-нь УШ-це пленумонь решения- 
тнесэ, Мордовиянь комсомолось 
успешнасто топавты гөсударст- 
венной ды хозяйственной задачат- 


нень. Колхозной комсомольской 
организациятне кирдить кеме 
связь эсь колхозост марто. Лез- 


дыть тензэ, кунсолокшныть кол- 
хозонь председательтнень отче- 
тост ды ламот комсомолецтнэстэ 
сынсь роботыть колхозонь ответ- 
«ственной участкатнесэ. 

Вана вейке яркой пример, кона 
невти од председателенть робо- 
танзо. Неть иетнестэ Ладской 
райононь Сталин лемсэ колхозон- 
тень сась демобилизованной якс- 
тереармеецэсь „Носов ялгась, 
Колхозось сонзэ аравтызе робо- 
тамо овцеводческой фермас, косо 
иень перть 100 ревестэ сон полу- 
чась 129 ревелевкс. Парб” робо- 
танть кис Носов ялганть утвер- 
хили велень хозяйствань выстав- 
жав участникекс. Мелят жо сонзэ 
выдвинули колхозонь председате- 
лекс. Носов ялгась те тевсэнть- 
как прянзо невтизе прок алкук- 
<онь роботник. Видематне ды 
уборкась колхозсонть ютавтозь 
нурька ;шкас ды образцовойстэ, 
районсонть сехте икеле. 

Стахановской робота марто вас- 
ты Международной Юношеской 
Чинть Мельцанской райононь 
Комсомольской МТС-сь. Те МТС-нь 
комсомольской агрегатось, косо 
жомбайнерось Иганин, тракторис- 
тэсь Мишин ды комбайчеронь 
помощникесь Ушаков ялгатне, ма- 
лав кавксть топавты чинь нор: 
манзо. Теке райононь „Ударник“ 
холхозонь сюлмицянь молодеж- 
иной звенась (звеньеводкась Вла- 
вова ялгась) чинь норманзо топав- 
ты 250 ды седе ламо процентс. 

Истят ломатнеде ды звенатнеде 
минек республикасонть пек ламо. 
Сынь весе палыть желаниясо, 
шітобу икелевгак роботамс ансяк 
стахановской темпа марто, успеш- 
часто прядомс сталинской кол- 
моце пятилетканть. Карпушкин, 

ВЛКСМ-нь обкомонь крестьян- 
вкой од ломатнень отделэнь за- 
<едующеесь. 


ААИ ЕСС 


Августонь 24—26 читнестэ Ичал- 
ковской районсо ютавтозь 
ной учительской конференция. 

Конференциянть чинь повестка- 
сонзо: ульнесть аравтозь 4 вопрост. 
! Васень кавто вопросокс ульнесть 
| международной положениядонть 
| ды школасо ученической организа- 
| циятнеде докладтнэ. Неть вопрост- 
нэде мейле конференциясь обсудил 
1938-39 тонавтнема иень итогтнень 
ды эйкакштнэнь коммунистической 
| воспитаниядо вопросонть. 

Остатка кавто вопростнэнь об- 
суждениясь ютась конференциячь 
весе участниктнень активной уча- 
| стияст пингстэ Жы сынст пельде 
большевистской критиканть ды 
|самокритиканть ало, конань ре- 
зультатсо ульсть ливтезь лангс 
весе сеть асатыкстнэ ды ильведев- 
| кстнэ, конат ульнесть ютазь то- 
навтнема иестэнть, 

Конференциясь пек критиковинзе 
РОНО-нть ды ВЛКСМ-нь райко- 
монть школатнень лангсо. берянь 
руководстваст. Сынст пельде шко- 
латнень лангсо берянь руководст- 
вадонть кортыть истят недопусти- 
мой явлениянь фактнэ, што 306 
тонавтниця кадовсть второгодни- 
кекс. Ульнесть ливтезь лангс ис- 
тяткак факт, ‘зярдо башка учи: 
тельтне тонавтницятнень икеле 
эсь берянь поведениясост способ- 
ствовали тонавтниця-эйкакштнэнь 
ютксо дисциплинань калавтоман- 
тень, мезесь истя жо отразился 
второгодничествавть лангсо. 

Учительской конференциясь тер- 


ЛЕНИНЭНЬ 


район-! нень, 


КИЯВА ( 


УЧИТЕЛЬСКОЙ КОНФЕРЕНЦИЯСТО __. 


динзе районсонть весе учительт- 
штобу 1939-40 тонавтнема 
иестэнть а нолдамс ютазь тонавт- 
нема иень асатыкстаэнь, теемс ке- 
ме дисциплина тонавтницятнень 
ютксо, максомс тенст истямо боль- 
шевистской воспитания, кодамо 
требуют ВКП(б)-нь 18-це с'ездэнь 
решениятне, Сталин ялгась. Тень 
туртов эрьва учителесь обязан 
мезе-вийсэ кепедемс эсь идейно- 
политической уровенензэ, вадрясто 
тонавтнемс „ВКП(б)нь историянь 
краткой курсонть“, ВКП(б)-нь 18-це 
с'ездэнь решениятнень. 

Тенень, штобу вадрялгавтомс 
эйкакштнэнь тонавтнемасо успева- 
емостест, максомс тенст больше- 
вистской воспитания, улить весе 
условиятне. Неть условиятнеде 
корты се, што районсонть школат- 
нева лововить 2459 пионер, 489 
комсомолец тонавтницят ды сядо- 
до ламо комсомолец роботыть учи- 
телекс. Теде. башка районсонть 
улить учительть-орденоносецт, ко- 
натне весе виест максыть эйкак- 


штнэнь большевистской воспита- 
ниянтень, 
ВЛКСМ-нь райкомонтень ды 


РОНО-нтень эряви возглавить те 
огромной виенть ютксо Сталин- 
ской Колмоце Пятилетканть лемсэ 
соцсоревнованиянть, јштобу сынь 
ветявлизь эсь мельгаст весе то- 


‚навтниця эйкакштнэнь ды учитель- 


ской коллективенть од поколе- 
ниянь коммунистической воспита- 
ниясонть од победатненень. 

В. Захаров. 


Седеяк вадрялгавтсынек учебно- 
воспитательной роботанть 


Овсикс маласо тонавтнемань од | нок коммунизмань строительтнень 


иесь. Сон должен кандомс седе- 
як ламо- изнявкст, 
нек икеле, учительтнень:ордено- 
носецтнэнь, ашти почетной ды от- 
ветственной задача обеспечить 
неть изнявкстнэнь тонавтнемасонть 
ды учебно-воспитательной робо- 
тань ладямосонть. Партиянь ды 
правительствань награданть лангс 
ответэкс весе од ломатненень мак: 
стано обещания седеяк вадрялгав- 
томс учебно-воспитательной ро- 
ботанть, добовамс, штобу весе 
тонавтницятне тонавтневельть ан- 
сяк парсте ды отличнасто. Макс- 
сынек весе знаниянок ды умения- 


воспитаниянтень, марксизмасо-ле- 


зем мелят. Ми- | нинизмасо сынст вооружениянть 


туртов. Арась. тенек седе покш 
счасия, кода эсь сельменек икеле 
кастомс ды воспитывать сталин- 
ской отважной патриотт. 

Кемеде, ялгат, добросовестно 
топавтсынек партиянть, правитель: 
стванть ды лична вечкевикс те- 
тянть Сталин ялганть ендо советс- 
кой учительствантв икелев аравтозь 
задачатнень. 


Учительтне-орденоносецтнэ: 
Я. Каляденков. Е. Андронова, 
Ф. Трофимова, О. Покровская. 


Колхозной метеорологической станция, 


Выставкасонть теезь 
колхозной 
станция. 

Типовой станциясь невти поч- 
ванть температуранзо се витьсэ, 
козонь путовить видьмекстнэ, кош- 
тонть температуранзо ды влаж- 
ностензэ ды ютазь осадкатнень 


ТИПОВОЙ 
метеорологической 


количестваст. 

Станциясь максы возможность 
колхозонтень содамс видемань 
сехте вадря сроктнень, икелев со- 
дамс кельмень лрамотнень, точна 
содамс, кодат огородной культу- 
рат ды зярдо эряви валномс ды 
ЛИЯТ. 


Велень хозяйствань Всесоюзной выставкасо 


У 


© 


СНИМКАСОНТЬ: Поволжьянь павильонось. 


СНИМКАСОНТЬ: Велень 
ствань Всесоюзной 


хозяй- 
Выставкань 
участникесь Т. И. Ледяйкин ялда 


гась. Сталинской Колмоце пяти. 
летканть лемсэ соцсоревнования= 
сонть сонзэ тракторной бригада- 
зо Кочкуровской МТС-нть келее 
занизе васенце тарканть. 


Фотось В. Ивенинэнь. 


Лавшо руководства 
агитатортнэнь лангсо 


Саранскоень пенькокомбинатонь 
комсомольской организациясь ды 
сонзэ секретаресь Мариськин ял- 
гась эсь членэст ютксто ловить. 
26 ломать агитаторкб. Цифрась 
аволь пек вишкиње, но сон ловови 
ансяк конев лангсо, тевсэ жо тол- 
козо а неяви. А муят вейкеяк ис- 
тямо агитатор, кона бу цехсэ или 
общежитиясо систематически ве- 
тяволь .агитационно-массовой ро- 
бота. ВКП(б)-нь ХУШ-це с‘ездэнь 
исторической материалтнэ кода 
эряви апак пачтя весе робочей- 
тнень сознанияс. Меельсь ковт- 
нестэ седеяк лавшомгадсь агита- 
ционно-массовой роботась комби- 
натонь робочейтнень ютксо. 
РСФСР-нь ды МАССР-нь Верхов- 
ной Советэнь Сессиятнень матери- 
алост толковамонтень течень чис 
кияк эзь кундсе, тестэ чаркодеви, 
што местной Советнэс кочкамот- 
неде положениянть тонавтнемась 
побочейтнень ютксо апак ладя. 

Весе те берянь роботантень 
Мариськин ялгась мусь „об‘ектив- 
ной причина“—малав весе агита- 
тортнэ тусть отпусков; ней учи, 
зярдо прядови отпускост. ‘Но те 
ансяк ширма—ульнесть весе воз- 
можностне отпусксо эриця агита- 
тортнэнь таркас ладямс лия аги- 
таторт, конат бу те шкастонть 
келейгавтовлизь агитационно ‚мас- 
совой роботанть, арасель ансяк 
инициатива. 

Сеть агитатортнэнь лангсо, 


ко- 
нат эсть туе отпусков, руковод- 
ствась вадрясто апак ладя. Аги- 


татортнэ Фадеев, Фролов, ·Кулич- 
ков ды лият зярыя ковонь перть 
сур эсть вачкодть те тевсэнть, 
Мариськин ялгась жо аволь ансяк 


эзь кармавт эйсэст роботамо, но 
мик роботасосткак не `интересо- 
вался ды парсте а соды, кода 


сынь роботыть. 
Кемдяно, што ВЛКСМ-нь комн- 
тетэсь Мариськин ялганть марто 
прявсто чаркодьсынзе неть аса- 
тыкстнэнь ды вадрялгавтсы аги- 
тационно-массовой роботанть. 


П. Любаев. 


Русецкая. 
Саранск ош. 


——-ской пленумонть 


ЛЕНИНЭНЬ КИЯВА 


ПРОИЗВОДСТВЕННОЙ ОД ПОБЕДАТ • 


ВКП(б)-нь ХУШ-це 
шениятне ды 


с‘ездэнь ре- 
с‘ездсэнть Сталин 
ялганть докладозо тейсть произ- 
водственной ды политической од 
покш под‘ем минек масторсонть. 
Слахавовской движениясь, ударни- 
чествась примасть небывалой раз- 
мах, кода промышленностьсэ, истя 
и велень хозяйствасонтькак. 

Тыща од рекордсо, нормат- 
нень велькска топавтомасо отве- 
чась Ленинской комсомолось, со- 
ветской од ломатне Сталин ял- 
ганть валонзо лангс седе, штобу 
сасамс ды икельдямс экономичес- 
кой отношениясонтькак передовой | 
капиталистической мастортнэнь. Те 
великой задачась ули топавтозь 
честь марто! Комсомолось, кода 
икеле иетнестэяк, успешнасто кар- 
ми роботамо новостройкатнес», 
велень хозяйствасо, ансяк отлич- 
насто овладевать сложной, 
натнесэ. 

Мордовиянь комсомолось истя 
жо, кода и Союзонь весе комсомо- 
лось эсь роботасонзо невти а бе- 
рянь результатт. Паро роботань 
кисэ велень хозяйствасонть ламо 
ял:ат эсь ‘экспонатост марто ут- 
вержденноельть велень хозяйст- 
вань выставкав участникекс. 


маши- 


Вана минь Саранск ошонь пенько- 
комбинатсотанок, Копылов ялганть 
бригадасотанок. Сонзэ бригадань 
ломанензэ роботыть од. больше- 
вистской задор Ды настойчивость 
марто, Те отличительностенть сынь 
невтить цифрасо. Бригадась эрьва 
чистэ планонзо топавты 270—300 
процентс! 


Котонинной фабрикань чесаль- 
щицатне Голова ды Секаева ялгат- 
не вейке ковонь планост топав- 
тыть 240—300 процентс. 


Производственной покш под‘ем 
Саранскоень Маслозаводсо. Те пред 
приятиянть весе колоньгемень ком- 
сомолецтнэ сюлмавсть соцсоревно- 
вачиянтень. Закладчикесь-комсомо- 
лецэсь Спирин ялгась норманзо 


топавты 15') ды седе ламо про- 
центс. 
Ичалковской райононь Кемля- 


ской спиртзаводонь лаборанткат- 
не-комсомолкатне нормаст топав- 
тыть 200 процентс. ( 

Келей размахт примась сорелно- | 
ваниясь ` консервной комбинатонь 
комсомолецтн нь ютксо. Механи- 
ческой мастерскоень токаресь Чер- 
нышков ялгась производственной 
планонзо топавты 362 процентс. 
Теке жо предприятиянь, консерв- 
ной цехень роботницатне Бурал- 


кина, Калинина, Кудрявцева ды 
лият планост топавтыть 150—250) 
проценте. 


Неть сэрей показательтне ком 
сомолецтн>нень ды од ломатненень 
сатотсть а стяко. Сынь тщатель- 
насто роботасть эсь лангсост, ус- 
ваивали техминимумонть. 


Мордовиянь комсомолось икеле 
иетнень ладсо истя жо успеш часто 
карми роботамо социалистической 
стройкань фронтнэсэ. Ды Меж 1у- 
народной юношеской  ХХУ-це 
Чинть сынь вастсызь еще седеяк 
сэрей, седеяк вадоя показатель 
марто. 


Сацтнить озимень видеманть ды 
государствав сюронь максоманть. 


Саранской район. Луховской | 
вельсоветэнь „Пятилетка“ колхо- 
зось (председателесь Силкин), Бул- 
гаковской вельсоветэнь „Красный 
взор“ колхозось (председателесь 
Портнов) ды теке жо вельсове- 
тэнь „Десять лет Октября“ кол- 
хозось (председателесь Фирстов) 
те шкас еще эсть карма озимень 
видеме. Сынь, нать стувтызь, што 
те важнейшей хозяйственной те- 
венть вадрясто ютавтомась реши 
сы иень сталинской сэрей урожа- 
енть. 

Теке марто эряви тешкстамс, што 
районсонть пивсэмась ды государ- 
ствав сюронь максомась моли 
лавшосто. Примеркс, Берсе- 
невской вельсоветэнь „Красная 
Армия“ колхозось—175 гектарсто 
ва центнергак еще эзь пивсэ. Гри- 
бэедовской вельсоветэнь Молотов 


Призывниктне кадновить апак анокста 


Пикшня велесэ весемезэ лово- 
вить 14 призывникть. Сынст эйстэ 
улить зярыя стахановецт ды удар- 
никть, комсомолецт, конат при- 
мить деловой участия хозяйствен- 
ной ды политической эрямосонть. 
Берянь ансяк се, што малав весе 
‚призывниктнень алкине общеоб- 
разовательной ды политической 
подготовкаст; кавто ломанде башка, 
конат максызь норматнень ГСО-нь 
значок лангс, значкистт арасть. 


Комсомолецтнэ ветить агитационной 
робота | 


Ардатовской район. Баевской 
первичной комсомольской органи- 
зациясь вадрясто вети колхозник- 
тнень ютксо агит: массовой рабо- 
танть; косо сынь толковить мест- 
ной Советнэс кочкамотнеде поло- 
жениянть, ВКП(б)-нь 18-це с'ез- 
дэнть ды ВКП(б) -нь ЦК-нь Май- 
решениятнень. 


тода башка комсомолецтнэ сайсть 


лемсэ колхозось—128 гектарсто 
пивсэсь ансяк—25 гектар. Истя 
жо Луховской вельсоветэнь „Пя- 
тилетка“ колхозось—156 гектарсто 
пивсэсь -ансяк--30 гектар. Теке 
жо вельсоветнэнь, „Красная Ар- 
мия“ колхозось весемезэ должен 
государствантень максомс сюро 
449,16 центнер, сон жо те шкас 
макссь ансяк 15,77 центнер, или 3,3 
процентт, а седе ламо макссть 
сюро Молотов лемсэ ды „Пя- 
тилетка“ колхозтнэяк. 

Неть колхозтнэ райононть тар- 
гить весеме тевсэнть удалов. Ком- 
сомольской организациятненень 
эряви весе вийсэ кундамс сенень, 
штобу вадрясто ладямс неть кол- 
хозтнэсэ озимень видеманть, го- 
сударствав сюронь максоманть ды 
сюронь пивсэманть. 


Апак вано тень лангс, а комсо- 
мольской организациясь, а вель- 
советэсь кодамояк забота а со- 
дыть ‚призывниктнень анокстамо- 


сонть. 
Паряк · ВЛКСМ-нь райкомось 
кунды те тевентень ды лезды 


Пикшнянь призывниктнень, ютксо 
роботанть вадрялгавтомасонть. 


Борис Ямушев. 
Игнатовской р—н. 


обязательстват, штобу успешна- 
сто прядомс колхозсонть весе ро- 
ботатнень, кода сюронь уряда- 
монть, сюронь пивсэманть ды го- 
сударствав сюронь максоманть. 
Саезь обязательстватнень комсо- 
молецтнэ топавтыть успешнасто. 


129 (1104) № 


США-со стачечной движениясь. 


СНИМКАСОНТЬ: Газовой грачатонь 
нень пикетэст ютксо. Гранатолть ертызе полициясь. 
ТАСС-нь фотохроникась. 


сезевемась бастующейт- 


Польско-германской 


границянть лангсо 


положениясь 


Германской 
германо-польской отношениятнень 
касыця пштилгадомадост. Газетат- 
не максыть сведе іият, сеть област- 
нестэ, конатне граничат Польшанть 
марто; неть сведениятне кор?ыть 
П ›льшанть виевгадыця приготовле- 
ниятаеде, ; 

Пачтяви сеедьгадыия истят 
случайтнеде, зярдо польской воен- 
ной кораблятне ледчекшныть гер- 
манской самолетнэнь · лангс. Ав- 
густонь 25-це чистэ открытой мо- 
рясо польской военной кораблят- 
не леднесть регулярной пассажир: 
ской линиянь германской самоле- 
тонть лангс, кона ливтясь Дан- 
цигстэ Берлинэв. Самолетонь бо- 
ото гть лангсо ульнесть 14 пасса- 


жирт. 


Польской войскатнень 
вийть аравтнезь 
германо-польской 
ласо. 

Польской печатесь пачти седе, 
што августонь 26-це чистэ Остро- 
ленко ошонь районсоать (Белос- 
токской воеводства) германской 
военной патрулесь нарушил поль- 
ской границанть ды, польской тер- 
риториянтень вейке километрань 


покш 
непосредственна 
границянть ма: 


газетатне  пачтить| тарка совазь, ушодсь пулеметной 


тол польской пограаичной отря- 
донть ланга. Теевсь перестрелка, 
конадонть. мейле германской пат- 
рулесь потась Восточной Прусси- 
яс, польской территориянть лангс 
кадызе отрядонь комачдирэнть 
улавонзо ды пулеметонть. 


Теке жо чистэнть германской 
диверсантонь группа нарушил 
польской границанть Верхней 


Силезиянь Щиглово, Хзаленцице, 
Дзвонова ды Шмине районтнэсэ. 
Тень коряс польской посольствась: 
яволявтсь протест германской 
правительствантень. 

Польской печатесь истя жо пач- 
ти, што августонь 26 це чистэ Хе- 
ла польской полуостровонть вель- 
ксэс появакшнось германской во- 
енной гидроплан, Гдынской пор-, 
тонть вельксэс—„Хейнкель“ ти- 
пень германской воечной самолет. 

Теде башка Радлово тарканть 
вельксэс побережьясо появакш- 
ность зярыя германской гидроп- 
лант, конат ливтясть Данцигенть 
ендо. Польской зенитной артилле- 
риясь кармавтынзе германской са- 
молетнэнь велявтомс мекев Гер- 
манияв. : (ТАСС). 


Германиянтень японской протестэсь 


Августонь 25-це чистэ Япони- 
янь министратнень советэнть 
заседаниядонзо мейле иностранной 


тевтнень министрась Арита сеске 


жо тердизе эстензэ Токиосо герман- 


ской посолонть Оттонь. Кунсолызе 


германской посолонть об‘ясне- 
ниянзо Германиянть ды СССР-нть 
ютксо ненападениядо договоронть 
заключениянь мотивтнеде, Арита 
яволявтсь тензэ протест, што 
„те договорось эсь духсонзо про- 
тиворечит антикоминтерловской 
соглашениянтень“, 


Шанхай, августонь 25-це чи. 
(ТАСС). „Цзунмэйжибао“ газетась 
пачти, што Цзянмынень районсо 
(Кантононть эйстэ южнее) молить 
серьезной бойть китайской ды 
японской регулярной частнень 
ютксо. Августонь 22-це чиать кар: 
шо вестэнть китайской частне 
атаковизь японской позициятнень 
Цзянмыньсэ. Японецтнэ” кандсть 


Ответ, редакторось В. ЗАХАРОВ. 


„Асахи“ японской газетанть со- 
общениянзо коряс, Арита теке жо 
чистэнть кучсь Берлинсэ японской. 


посолонтень Осиманень истямо 
теллеграмма: „Германиянть ды 
СССР-нть ютксо ненападениядо 


договоронть заключениясь проти- 
воречит японо-германской анти- 
коминтерновской пактонтень. Секс 
самай яволявт протест германской 
правительствантень“. 


(ТАСС). 


Японецтиз емавтеть 600 ломань маштозьесз 


покш емавкст, сынь решили мак- 
сомс китаецтнэнень сокрушитель- 
ной вачкодькс ды августонь 23-це` 
чинь валске, газегань нолдазь, 
ушодызь контрнаступленияст. Бо- 
есь мольсь позда чокшнес. Япо- 
нецтнэ те разстонть кирдсть по- 
ражения, емавтсть маштозьсэ 609 


ломань. 
(ТАСС). 

